open-index/open-wikipedia-markdown huggingface dataset:
Φήμιος

Ο **Φήμιος** ήταν ο Ιθακιώτης αοιδός στο παλάτι του Οδυσσέα στην Ιθάκη, όπως αναφέρει ο Όμηρος στην Οδύσσεια. 

Παρέμεινε κοντά στη Πηνελόπη καθ΄ όλη τη δεκαετία που κράτησε ο Τρωικός πόλεμος και του χρόνου της Οδύσσειας. Όλα τα μέλη του παλατιού έλεγαν πως αυτός είχε θεϊκή φωνή. Φέρεται επίσης και ως συνοδός της Πηνελόπης όταν στο διάστημα αυτό είχε επισκεφθεί τη Σπάρτη.

Ειδική αναφορά γίνεται περί αυτού στην ραψωδία α, όταν τραγουδώντας την επιστροφή των Αχαιών, κατά την οποία δεν είχε επιστρέψει ο Οδυσσέας, η Πηνελόπη του ζήτησε να διακόψει το τραγούδι του και να συνεχίσει με άλλο. Τελικά όταν γύρισε ο Οδυσσέας στο πατρικό του, έκανε έλεγχο για τους πιστούς και τους άπιστους υπηκόους του και δούλους με τη βοήθεια της Ευρύκλειας, με σκοπό να σκοτώσει τους άπιστους και να συγχαρεί τους πιστούς. Ο Φήμιος ήταν με τους πιστούς, παρ' όλο που ψυχαγωγούσε και διασκέδαζε τους μνηστήρες της Πηνελόπης. Όμως δικαιολογείται, επειδή δεν τραγουδούσε με την ψυχή του, αλλά από ανάγκη μη χάσει τη ζωή του.

## Παραπομπές

## Πηγές
* "Εγκυκλοπαίδεια Πάπυρος Larousse Britannica" τομ.59ος, σελ.251.

Κατηγορία:Πρόσωπα της ελληνικής μυθολογίας
Κατηγορία:Οδύσσεια
Παγκ

Το **Παγκ** (κροατ. *Pag*, λατιν. *Pagus*) είναι νησί της Κροατίας στην Αδριατική Θάλασσα. Έχει έκταση 284,2 τετρ. χιλιόμετρα και 8.398 κατοίκους σύμφωνα με την απογραφή του 2001. Πρωτεύουσα του νησιού είναι η πόλη Παγκ με 4.350 κατοίκους. Είναι το πέμπτο μεγαλύτερο κροατικό νησί μετά το Κρες, το Κρκ, το Μπρατς και το Χβαρ και το εικοστό ένατο μεγαλύτερο της Μεσογείου.

## Παραπομπές


Παγκ
Κόρτσουλα

Η **Κόρτσουλα** (κροατικά: Korčula, ιταλικά: Curzola) είναι η **Κόρκυρα Μέλαινα** (δηλ. Μαύρη Κέρκυρα) των αρχαίων Ελλήνων και είναι νησί της Κροατίας στην Αδριατική Θάλασσα. Έχει έκταση 271,5  τ.χλμ. και 16.182 κατοίκους σύμφωνα με την απογραφή του 2001. Πρωτεύουσα του νησιού είναι η πόλη Κόρτσουλα με 5.889 κατοίκους. Είναι το έκτο μεγαλύτερο κροατικό νησί μετά το Κρες, το Κρκ, το Μπρατς, το Χβαρ και το Παγκ και το δεύτερο μεγαλύτερο, ως προς τον πληθυσμό, μετά το Κρκ.

## Παραπομπές


Κόρτσουλα
HTTP tunnel

Το **HTTP Tunneling** είναι μια τεχνική κατά την οποία οι επικοινωνίες που πραγματοποιούνται χρησιμοποιώντας διάφορα πρωτόκολλα δικτύου χρησιμοποιούν το πρωτόκολλο HTTP και γενικά πρωτόκολλα δικτύου που συνήθως ανήκουν στην οικογένεια των TCP/IP. Επομένως, το πρωτόκολλο HTTP λειτουργεί σαν ένα "περιτύλιγμα" για ένα συγκαλυμμένο κανάλι που χρησιμοποιεί για να επικοινωνήσει. Η ροή HTTP (HTTP stream) με το συγκαλυμμένο της κανάλι ονομάζεται HTTP Tunnel.

Το λογισμικό του HTTP Tunnel αποτελείται από εφαρμογές HTTP Tunneling πελάτη-διακομιστή που ενσωματώνονται με υπάρχουσες εφαρμογές λογισμικού, ώστε να χρησιμοποιούνται σε συνθήκες στις οποίες η συνδεσιμότητα του δικτύου είναι περιορισμένη. 

## Χρησιμότητα

Ένα HTTP Tunnel χρησιμοποιείται συχνότερα ως μέσο επικοινωνίας από θέσεις δικτύου με περιορισμένη συνδεσιμότητα (όπως τα NATs, τα τείχη προστασίας ή οι proxy servers) και συχνότερα με εφαρμογές που στερούνται την τοπική υποστήριξη για την επικοινωνία σε συνθήκες περιορισμένης συνδεσιμότητας.

Το μπλοκάρισμα θυρών TCP/IP, κίνησης δεδομένων που αρχίζει έξω από το δίκτυο, ή όλων των πρωτοκόλλων δικτύων με συγκεκριμένες εξαιρέσεις, οδηγεί σε περιορισμένη συνδεσιμότητα και είναι συνηθισμένη μέθοδος για να κλειδωθεί ένα δίκτυο και να ασφαλιστεί ενάντια σε εσωτερικές και εξωτερικές απειλές.

Κατηγορία:Πρωτόκολλα του ίντερνετ
Ελληνικές βουλευτικές εκλογές 1872

Οι **Ελληνικές βουλευτικές εκλογές 1872** διενεργήθηκαν τον Φεβρουάριο του 1872 από την Κυβέρνηση Δημητρίου Βούλγαρη.

Τα αποτελέσματα ανακοινώθηκαν στις 2 Μαρτίου 1872:

## Αττικής
*Όθων Μακρυγιάννης
*Δημήτριος Καλλιφρονάς
*Ιωάννης Λέκκας
*0. Στεργίου
*Σκαρλ. Σούτσος
*Στυλιανός Κολιάτσος
## Μεγαρίδος
*Αλέξ. Βάσος
*Κριεμάδης
## Θηβών
*Αναγν. Δημητρίου
*Σπ. Μήλιος
*Γ. Διαμάντης
## Λεβαδείας
*Σπυρόπουλος
*Κουτσοπέταλος
## Χαλκίδος
*Βασίλειος Ν. Βουδούρης
*Δημήτριος Κριεζώτης
*Γ. Θωμάς
*Οδυσ. Αγγελινίδης
## Ερέτριας (Νέων Ψαρών)
*Μιλτ. Κανάρης
*Δημοσθ. Βρατσάνος
## Σύρας
*Δημ. Χριστίδης
*Γ. Μπούμπουλης
*Δελασούδας
*Π. Σεβαστόπουλος
## Τήνου
*Ιάκωβος Παξιμάδης
*Δημ. Ν. Δρόσος
*Παρίσης
## Μεσολογγίου
*Χαρίλαος Τρικούπης
*Επαμεινώνδας Δεληγεώργης
## Βάλτου
*Ιω. Καραγιαννόπουλος
*Ανδρ. Στράτος
## Τριχωνίας
*Βασ. Σκαλτσοδήμος
*Αθ. Στεργιαλής
## Φθιώτιδος
*Ιω. Δ. Χατσίσκος
*Κ. Διοβουνιώτης
*Σ. Τσιριμώκος
*Θεμ. Παπακώστας

## Λοκρίδος
*Αριστ. Ρούκης
*Μαπαλουκάς
## Αιγίου
*Ιωάννης Μεσσηνέζης
*Κωνστ. Θεοδώρου
## Ύδρας
*Δ. Γ. Βούλγαρης
*Δημ. Θεοδωράκης
*Θεόδ. Γκίκας

## Σπετσών
*Δημ. Κουνουπιότης
*Μανούσος
## Τροιζηνίας
*Πιπίνος
*Τζώρτζης
## Ναυπλίας
*Γ. Ιατρός
*Γρ. Δημητριάδης
## Άργους
*Νικ. Δ. Τσώκρης
*Δ. Λαμπρυνίδης
*Παπαλεξόπουλος
## Τριπόλεως
*Ρήγας Παλαμίδης
*Δ. Ζέγγελης
*Μανέτας
*Φ. Βάρβογλης
*Ιωάννης Ταμπακόπουλος

## Μεγαπόλεως
*Δ. Κατριβάνος
*Συνανιώτης
## Γόρτυνος
*Β. Κ. Νικολόπουλος
*Πέτρ. Δηληγιάννης
*Δημ. Νικολόπουλος
*Γ. Πλαπούτας
*Κ. Πλαπούτας
*Προκόπιος Παπαδημητακόπουλος
## Καλαμών
*Παρ. Αν. Μαυρομιχάλης
*Γ. Περροτής
*Κάρτσωνας
## Μεσσήνης
*Αλέξανδρος Κουμουνδούρος
*Γ. Μπούτος
*Καρατσάς
## Λακεδαίμονος
*Ιω. Βαλασσόπουλος
*Αναστ. Βαλασσόπουλος
*Τσιβανόπουλος (ιατρός)
*Βαρβιτσιώτης
*Λ. Κορφιωτάκης
## Επιδαύρου Λιμηράς
*Νικόλαος Παπαμιχαλόπουλος
*δεύτερος βουλευτής (δεν αναφέρεται όνομα)
## Κορινθίας
*Ανδρέας Νοταράς
*Σ. Νοταράς
*Επ. Καμπερόπουλος
*Ευστ. Οικονομόπουλος
*Σωτ. Ιωάννου

## Ηλείας
*Α. Αυγερινός
*Θεμιστοκλής Δαραλέξης
*Στεφανόπουλος
*Πετραλιάς
*Στεργιόπουλος

## Παραπομπές

Κατηγορία:Ελληνικές βουλευτικές εκλογές
Κριτικός τοπικισμός

Ο **κριτικός τοπικισμός** είναι μια προσέγγιση για την αρχιτεκτονική που προσπαθεί να αντιμετωπίσει την απουσία τοπικής αναφοράς και την έλλειψη ταυτότητας στη σύγχρονη αρχιτεκτονική, με τη χρήση γεωγραφικών αναφορών σχετικών με το πλαίσιο του εκάστοτε κτιρίου. Ο όρος "κριτικός τοπικισμός" χρησιμοποιήθηκε για πρώτη φορά από τον *Alexander Tzonis* και *Liane Lefaivre* και, με μια ελαφρώς διαφορετική έννοια, από τον *Kenneth Frampton*. Ο κριτικός τοπικισμός δεν είναι τοπικισμός. Ο τελευταίος αναφέρεται στην τοπική αρχιτεκτονική, χωρίς αναφορά στην καθολική διεθνή σκηνή. Κριτικός τοπικισμός θεωρείται ένα συγκεκριμένο είδος μεταμοντέρνας στρατηγικής εν σχέσει προς την καταγωγή και τη γη, που παρουσιάζεται ως απάντηση στις αναπτυσσόμενες χώρες και στο διεθνές στυλ.

## Παραπομπές


Κατηγορία:Αρχιτεκτονική
Συμβούλιο Εθνικής Ασφαλείας των ΗΠΑ

Το **Εθνικό Συμβούλιο Ασφαλείας** (αγγλικά: *National Security Council* - **NSC**) των ΗΠΑ, ή και *Συμβούλιο Εθνικής Ασφαλείας Προέδρου των ΗΠΑ*, είναι το ανώτατο διοικητικό συμβουλευτικό όργανο του εκάστοτε προέδρου των ΗΠΑ επί θεμάτων εθνικής ασφάλειας και εξωτερικής πολιτικής. Συγκροτείται ως ιδιαίτερο γραφείο ειδικών συμβούλων και αποτελεί μέρος του εκτελεστικού γραφείου του Προέδρου των ΗΠΑ, στον Λευκό Οίκο, όπου και συνέρχεται σε ειδική επί τούτου «αίθουσα καταστάσεων», εξοπλισμένη με ανάλογα εποπτικά μέσα.

## Ίδρυση

Το ΕΣΑ/ΗΠΑ συγκροτήθηκε επί προεδρίας του 33ου Προέδρου των ΗΠΑ Χάρρυ Τρούμαν, με ιδιαίτερο νόμο εθνικής ασφαλείας του 1947, (με τον ίδιο νόμο που θεσπίστηκε η ίδρυση της CIA, τότε ως *CIG*, και την κατάργηση του υφιστάμενου μέχρι τότε OSS), όπως αυτός διαμορφώθηκε το 1949 και συνεχίζει με κάποιες τροποποιήσεις να ισχύει σήμερα,  με σκοπό την εξέταση των διαφόρων θεμάτων καθώς και τον συντονισμό των ενεργειών αρμοδίων φορέων επί των εκάστοτε αποφάσεων που λαμβάνει. 
Πρόκειται για αντίστοιχη υπηρεσία με τα Συμβούλια Στέμματος, ή Συμβούλια Εθνικής Ασφάλειας άλλων χωρών με τα οποία οι ομόλογοι αυτών φέρονται επίσημα τουλάχιστον να συνεργάζονται.

## Μέλη
Το Εθνικό Συμβούλιο Ασφαλείας των ΗΠΑ είναι τετραμελές και συγκροτείται από τους εκάστοτε Πρόεδρο των ΗΠΑ, που προεδρεύει αυτού, αντιπρόεδρο των ΗΠΑ, υπουργό Εξωτερικών και τον υπουργό Άμυνας των ΗΠΑ. Επικουρικά συμμετέχουν αυτού εκπρόσωπος και των τριών όπλων (επιτελείων), ο εκάστοτε  διευθυντής της CIA και κάποια άλλα ακόμη διοικητικά πρόσωπα του Λευκού Οίκου. 
Υπό την εποπτεία του ΕΣΑ φέρονται επιμέρους επιτροπές ειδικότερων συμβούλων που απαρτίζουν τις λεγόμενες ομάδες επισκόπησης, ανάλογα του εκάστοτε προς εξέταση θέματος, είτε κατά γεωγραφικό χώρο, (π.χ. θεμάτων Ασίας, Αφρικής κλπ.), είτε κατ΄ αντικείμενο (π.χ. στρατηγικές μελέτες, τρομοκρατία, λαθρεμπόριο κ.λπ.). Στις Ομάδες Επισκόπησης συμμετέχουν σύμβουλοι ανώτατοι υπάλληλοι ως διευθυντές αυτών βοηθούμενοι με ανάλογο προσωπικό.

* Σημειώνεται ότι το Εθνικό Συμβούλιο Ασφαλείας είναι συμβούλιο διάφορο από το Συμβούλιο Εσωτερικής Ασφάλειας, καθώς και το Γνωμοδοτικό Συμβούλιο Πληροφοριών, που τυγχάνουν επίσης ιδιαίτερες υπηρεσίες του Λευκού Οίκου.

## Δείτε επίσης
* Πρόεδρος των Ηνωμένων Πολιτειών 
* Αντιπρόεδρος των ΗΠΑ
* Ομοσπονδιακή κυβέρνηση των ΗΠΑ
* Υπουργικό Συμβούλιο των Ηνωμένων Πολιτειών
* Γραφείο του Λευκού Οίκου
* Εκτελεστικό Γραφείο του Προέδρου των Ηνωμένων Πολιτειών
* Κοινότητα Υπηρεσιών Πληροφοριών Ηνωμένων Πολιτειών
* Μυστική Υπηρεσία των Ηνωμένων Πολιτειών
* Λευκός Οίκος

## Εξωτερικοί σύνδεσμοι

*Επίσημη ιστοσελίδα του NSC 
*Έγγραφα του NSC στα εθνικά αρχεία
*Γραφείο Λευκού Οίκου, Εργασίες επιστημονικού προσωπικού του NSC, 1948–1961, Προεδρική Βιβλιοθήκη Dwight D. Eisenhower 

Κατηγορία:Ψυχρός Πόλεμος
Κατηγορία:Υπηρεσίες ασφαλείας των ΗΠΑ
Κατηγορία:Κυβέρνηση στις Ηνωμένες Πολιτείες
Φίλιππος Βάρβογλης

Ο ** Φίλιππος Βάρβογλης** (1835-9 Μαΐου 1907) ήταν Έλληνας πολιτικός, βουλευτής και υπουργός.
## Βιογραφία
Ο Φίλιππος Π. Βάρβογλης γεννήθηκε στην Τρίπολη Αρκαδίας στην οποία εκλεγόταν βουλευτής και ήταν γιος του βουλευτή και υπουργού Παναγιώτη Βάρβογλη και εγγονός του αγωνιστή και πολιτικού Γεώργιου Βάρβογλη, ενώ ανιψιός του ήταν ο μουσικός Μάριος Βάρβογλης. Ήταν υπουργός Δικαιοσύνης στην Κυβέρνηση Θεόδωρου Δηλιγιάννη 1895. Είχε εκλεγεί βουλευτής πολλές φορές, ενδεικτικά Ελληνικές βουλευτικές εκλογές 1872 και στις Ελληνικές βουλευτικές εκλογές 1887.

## Αναφορές


Κατηγορία:Βουλευτές Αρκαδίας
Κατηγορία:Έλληνες υπουργοί Δικαιοσύνης
Alfa Romeo SZ

Η **Alfa Romeo SZ** (*Sprint Zagato*), γνωστή και ως **ES-30** (*Experimental Sportscar, 3.0 Litre*) ήταν ένα περιορισμένης παραγωγής σπορ αυτοκίνητο, που παρήχθη από την ιταλική αυτοκινητοβιομηχανία Alfa Romeo μεταξύ του 1989 και του 1991, σε μόλις 1.036 αντίτυπα. Η SZ ήταν προϊόν συνεργασίας της Alfa Romeo με τον σχεδιαστικό οίκο Zagato, ο οποίος ανέλαβε και την κατασκευή του μοντέλου. Λόγω της εμφάνισής της, η SZ απέκτησε το προσωνύμιο «*Il Monstro*» (*Το τέρας*).

## Βασικά στοιχεία
thumb|left|Το πίσω μέρος μιας Alfa Romeo SZ.

Μηχανικά, η SZ βασιζόταν στην αγωνιστική έκδοση της Alfa Romeo 75, που είχε εξελιχθεί λίγα χρόνια νωρίτερα. Ο κινητήρας της, ήταν V6 βενζίνης, σε γωνία V κατά 60°, 12-βάλβιδος, κυβισμού 2.959 cm³ και ισχύος 210 ίππων στις 6.200 στροφές το λεπτό. Όλα αυτά, της προσέφεραν επιτάχυνση 0 - 100 km/h σε μόλις 7,0 δευτερόλεπτα και τελική ταχύτητα στα 245 km/h, νούμερα εντυπωσιακά για τα τότε δεδομένα. Το κιβώτιο ταχυτήτων είχε τοποθετηθεί στον πίσω άξονα, για καλύτερη κατανομή του βάρους. Επίσης, η SZ διέθετε υδραυλικά ρυθμιζόμενη σε ύψος ανάρτηση, μια ιδιότητα εξαιρετικά χρήσιμη σε χαμηλό σπορ αυτοκίνητο για την αποφυγή εμποδίων.

Το εντυπωσιακό είναι ότι η Alfa Romeo SZ θεωρήθηκε εξ αρχής ως κλασικό αυτοκίνητο, ενώ ήταν ακόμα στην παραγωγή, και σήμερα είναι πλέον άκρως συλλεκτικό. Επίσης, αποτέλεσε τη βάση για ένα άμεσα συγγενικό 2-πορτο roadster, την Alfa Romeo RZ (*Roadster Zagato*), η οποία ήταν ουσιαστικά η καμπριολέ εκδοχή της SZ και παρήχθη τα έτη 1992 και 1993, σε μόλις 278 αντίτυπα (να σημειωθεί ότι και τα δύο μοντέλα δεν προσέφεραν ποτέ αερόσακους). Το αποτέλεσμα ήταν η RZ να έχει αποκτήσει διαχρονικά ακόμα υψηλότερη συλλεκτική αξία, λόγω του μικρότερου αριθμού αντιτύπων της.

## Δείτε επίσης
* Alfa Romeo RZ

## Αναφορές


## Βιβλιογραφία
* Georg Amtmann, Halwart Schrader: Italienische Sportwagen. Stuttgart (Motor Buch Verlag) 1999. ISBN 3-613-01988-4.
* Kevin Brazendale: Enzyklopädie Automobil von Alfa Romeo bis Zagato. Die 600 schönsten Modelle. Augsburg (Bechtermünz) 2000. ISBN 3-8289-5384-0.
* Hartmut Lehbrink, Frank Oleski, Rainer W. Schlegelmilch: Gericke´s 100 - 100 Jahre Sportwagen. Düsseldorf 2005. ISBN 3-938118-00-8.
* Jürgen Lewandowski, Marion Zellner: Kult-Cabrios. Die legendärsten Cabriolets von 1945 bis heute. München (Steiger) 2000. ISBN 3-89652-195-0.
* Andrew Montgomery: Sportwagen in Bildern und Fakten. London (Parragon) 2005. ISBN 978-1-4054-8267-7.
* Das Monster aus Mailand. Vorstellung Alfa Romeo RZ in: Autobild Klassik 1/2010, S. 18 f.

## Εξωτερικοί σύνδεσμοι
* 
* «The SZ & RZ (ES-30) Story». home.wxs.nl/~evdbeek. Ανακτήθηκε στις 26 Ιουνίου 2007.

SZ
Κατηγορία:Σπορ αυτοκίνητα
Nismo

Η **Nismo** (**Nis**san **Mo**torsports International Co., Ltd.) είναι το τμήμα της Nissan, το οποίο ειδικεύεται στη βελτίωση των αυτοκινήτων της ιαπωνικής εταιρείας, αλλά και με τις αγωνιστικές δραστηριότητές της. Δημιουργήθηκε το 1984, μετά την συνένωση των Publication Division 3 και Special Car Testing Division, που αποτελούσαν αγωνιστικές ομάδες της Nissan. Η Nismo διαθέτει στην αγορά βελτιωτικά αξεσουάρ για τα μοντέλα της Nissan, αλλά και βελτιωμένα μοντέλα σε επιλεγμένες αγορές. Ο ρόλος της Nismo είναι αντίστοιχος με αυτόν της Mercedes-AMG στην Mercedes-Benz και της Opel Performance Center στην Opel.

Κατηγορία:Αυτοκινητοβιομηχανίες της Ιαπωνίας
Παχτούρι Τρικάλων

Το **Παχτούρι** είναι ορεινό χωριό του Δήμου Πύλης στην Περιφερειακή Ενότητα Τρικάλων. Υπαγόταν διοικητικά, μέχρι την 31η Δεκεμβρίου 2010, στην Κοινότητα Νεράιδας, της οποίας και ήταν Κοινοτικό Διαμέρισμα. Από 1η Ιανουαρίου 2011 το Παχτούρι υπάγεται στο Δήμο Πύλης.

## Διοικητικά
Η Κοινότητα Παχτουρίου ιδρύθηκε στις 31 Αυγούστου 1912, με τη δημοσίευση του Βασιλικού Διατάγματος στην Εφημερίδα της Κυβερνήσεως (Φ.Ε.Κ. αρ.261 τ.Α' της 31/08/1912). Στην τότε Κοινότητα Παχτουρίου προσαρτήθηκαν και οι οικισμοί Δοβρόι και Μονή Αγίου Γεωργίου, με τον δεύτερο να καταργείται το 1928 και τον πρώτο να διατηρείται και να μετονομάζεται σε Αετός το 1955.

Το Φεβρουάριο του 1963 το Παχτούρι μετονομάζεται σε Λαμπρινό και αντιστοίχως η Κοινότητα Παχτουρίου σε Κοινότητα Λαμπρινού. Το Νοέμβριο του ίδιου έτους, όμως, η συγκεκριμένη απόφαση ανακαλείται και έτσι το χωριό ονομάζεται ξανά Παχτούρι.

Με την εφαρμογή του σχεδίου "Καποδίστριας" το 1997, η Κοινότητα Παχτουρίου καταργείται και συνενώνεται μαζί με τις Κοινότητες Αρματολικού, Κορυφής και Νεράιδας σε μία, αποτελώντας την Κοινότητα Νεράιδας. Το 2010, με την εφαρμογή του σχεδίου "Καλλικράτης", η Κοινότητα Νεράιδας καταργήθηκε και πλέον το Παχτούρι υπάγεται διοικητικά στο Δήμο Πύλης.

## Πληθυσμός

## Οι σύλλογοι του χωριού
* Ο Μορφωτικός - Εκπολιτιστικός Σύλλογος "Αδελφότητα Παχτουριωτών Τρικάλων", που ιδρύθηκε το 1936.
* Ο Πανθεσσαλικός Σύλλογος Παχτουριωτών Βόλου «Ο Άγιος Νικόλαος» , που ιδρύθηκε το 1974.

## Καταστροφές
Ο σεισμός της 1ης Μαΐου 1967:  Την 1η Μαΐου 1967 το χωριό επλήγη από ισχυρή σεισμική δόνηση. Περίπου στις 09:00 και ενώ όλοι σχεδόν οι κάτοικοι του χωριού βρίσκονται στο εκκλησάκι του Αγίου Γεωργίου, όπου συμμετείχαν στη  θεία λειτουργία για τον εορτασμό του Αγίου, εκδηλώθηκε ισχυρή σεισμική δόνηση. Σχεδόν το σύνολο των κτηρίων του χωριού κατέρρευσε. Υπήρξε μόνο ένας ηλικιωμένος νεκρός στο χωριό, ο Χρήστος Τσιρογιάννης.

## Παραπομπές



Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Στάδιο Λουζνικί

Η **Μεγάλη αθλητική αρένα του Ολυμπιακού Συμπλέγματος Λουζνικί** (ρωσικά: Большая спортивная арена Олимпийского комплекса Лужники) ή το **Στάδιο Λουζνικί** (ρωσικά: Стадион Лужники, ) στη Μόσχα, αποτελεί το μεγαλύτερο στάδιο της Ρωσίας. Η χωρητικότητα του για καθιστούς θεατές ανέρχεται στα 78.360 άτομα. Το στάδιο αποτελεί τμήμα του Ολυμπιακού Συμπλέγματος Λουζνικί, το οποίο στο παρελθόν ονομαζόταν *Κεντρικό Στάδιο Λένιν* (ρωσικά: Центральный стадион имени В. И. Ленина).

Το στάδιο βρίσκεται στην περιοχή Χαμόβνικι της Μόσχας και έχει χρησιμοποιηθεί ως έδρα από τους ποδοσφαιρικούς συλλόγους Τορπέντο Μόσχας και Σπαρτάκ Μόσχας. Αποτέλεσε τον κύριο χώρο διεξαγωγής αγωνισμάτων κατά τη διάρκεια των Θερινών Ολυμπιακών Αγώνων του 1980, καθώς και του τελικού του ΟΥΕΦΑ Τσάμπιονς Λιγκ 2007–08 ανάμεσα στη  Μάντσεστερ Γιουνάιτεντ και την Τσέλσι. Το 2018 αναμένεται να φιλοξενήσει τον τελικό του Παγκοσμίου Κυπέλλου Ποδοσφαίρου που θα διεξαχθεί στη Ρωσία. Τα έσοδα της εταιρείας στη Ρωσία το 2024 ανήλθαν σε 44 εκατομμύρια ευρώ.

## Εικόνες

 Panoramio - V&A Dudush - Лужники 2009.jpg|Όψη του «Λουζνικί» το 2009
 Luzhniki 2017.jpg|Άποψη του «Λουζνικί» το 2017


## Παραπομπές


## Εξωτερικοί σύνδεσμοι

* 

Κατηγορία:Στάδια ποδοσφαίρου στη Ρωσία
Κατηγορία:Αθλητισμός στη Μόσχα
Κατηγορία:Τορπέντο Μόσχας
Κατηγορία:Σπαρτάκ Μόσχας
Κατηγορία:Αθλητικές εγκαταστάσεις στη Μόσχα
Κατηγορία:Αθλητικές εγκαταστάσεις Θερινών Ολυμπιακών Αγώνων 1980
Κατηγορία:Στάδια Παγκοσμίου Κυπέλλου Ποδοσφαίρου 2018
Γεράσιμος Λειβαδάς

Ο **Γεράσιμος Λειβαδάς** ήταν αγωνιστής του 1821.

Γεννήθηκε το 1789 στον Αγκώνα της Κεφαλλονιάς. 

Μικρός στη ηλικία εγκατέλειψε την πατρίδα του και αποδήμησε στην γειτονική Ιταλία. Εκεί σπούδασε νομικές επιστήμες στο Πανεπιστήμιο της Πάβια και της Μπολόνια. Ανακηρύχτηκε μέλος του Εθνικού κομιτάτου στην Μπολόνια και μυήθηκε στα μυστήρια της Φιλικής Εταιρείας. 

Επέστρεψε στην Ελλάδα και αντιτάχτηκε στο καθεστώς αγωνιζόμενος υπέρ της απελευθέρωσης των Ιόνιων Νήσων.
Αποτέλεσε πρωτοστάτης στον ριζοσπαστικό αγώνα εναντίον των Άγγλων με αφισοκόλληση σατυρικών κειμένων κατά των Άγγλων και της Προστασίας κατά το 1830. Παντρεύτηκε την κόρη του Σπυρίδωνα Μεταξά, Άννα και απέκτησε τρείς γιούς, τον Θρασύβουλο, Ανδρέα και Όθωνα, οι οποίοι με τη σειρά τους συμμετείχαν στον αγώνα της ένωσης των Επτανήσων με το ελληνικό κράτος. Με την έκρηξη της Ελληνικής επανάστασης, ο Λειβαδάς ύψωσε την ελληνική σημαία, ενώ μάζευε χρήματα και έστελνε όπλα για να ενισχύσει τον αγώνα. Το σπίτι του ήταν καταφύγιο για τους διωκόμενους από τους Τούρκους. 

Μετά την επανάσταση ασχολήθηκε με την πολιτική. Συκοφαντήθηκε και δικάστηκε για έσχατη προδοσία, ενώ κινδύνεψε να καταδικαστεί σε θάνατο, αθωώθηκε όμως όταν αποδείχτηκε η ψευδομαρτυρία και πλαστογραφία των κατηγόρων του. 

## Πηγές
*  
*

Κατηγορία:Αγωνιστές του 1821
Πανελλήνιο Πρωτάθλημα Άρσης Βαρών 2010

Το Πανελλήνιο πρωτάθλημα άρσης βαρών ανδρών 2010, διοργανώθηκε στις 3 και 4 Δεκεμβρίου στο Λιτόχωρο. Το πρωτάθλημα κατέκτησε ο Πανελλήνιος Γ.Σ., μετά από σκληρή μάχη με τον Φιλαθλητικό Όμιλο Αριδαίας. Το πρωτάθλημα στους Νέους Άνδρες κατέκτησε ο Άτλας Καλλιθέας. 

## Βαθμολογία ομαδικού

## Αποτελέσματα αθλητών

**56 κιλά** 

**62 κιλά** 

**69 κιλά** 

**77 κιλά** 

**85 κιλά** 

**94 κιλά** 

**105 κιλά** 

**+105 κιλά** 

## Σημειώσεις


Κατηγορία:Πανελλήνιο Πρωτάθλημα Άρσης Βαρών
Κατηγορία:Αθλητικά γεγονότα του 2010
Κατηγορία:Δήμος Δίου - Ολύμπου
Νταβέλης (αποσαφήνιση)

Με το όνομα **Νταβέλης** αναφέρονται:
*Χρήστος Νταβέλης, λήσταρχος Αττικοβοιωτίας 
*Γεώργιος Δούκας (καπετάν Νταβέλης) Μακεδονομάχος οπλαρχηγός από τη Γαλατινή
*Γεώργιος Νταλής (καπετάν Νταβέλης ''ο νεώτερος'') Μακεδονομάχος οπλαρχηγός από τη Μακεδονία
*Νικόλαος Νταβέλης Μακεδονομάχος οπλαρχηγός από τα Λιβάδια Κιλκίς
Λινόπετρα Αγίου Αθανασίου

Η **Λινόπετρα** είναι μία περιοχή του Δήμου Αγίου Αθανασίου, στην Επαρχία Λεμεσού της Κύπρου. Οι περισσότεροι κάτοικοι είναι πρόσφυγες από την κατεχόμενη Κύπρο. Μαζί με την Βιομηχανική περιοχή Αγίου Αθανασίου αποτελούν την συνοικία Αγίου Στυλιανού του Δήμου Αγίου Αθανασίου. Αποτελεί τμήμα της ενορίας του Ιερού Ναού Αγίου Στυλιανού. Η περιοχή διαθέτει Νηπιαγωγείο, Δημοτικό Σχολείο, Γυμνάσιο και Λύκειο, και ακόμα Κέντρο Υγείας, Κέντρο Νεότητος, ένα Εθνικόφρονο Σωματείο και έναν Σύλλογο. Υπάρχει επίσης κατάστημα Jumbo και Βιβλιοπωλείο.

## Δείτε Επίσης
Άγιος Στυλιανός (συνοικία)

Κατηγορία:Λεμεσός
Ζαφείριος Σταματιάδης

Ο ιερέας **παπα-Ζαφείριος Σταματιάδης** ήταν αγωνιστής της Μακεδονίας στην Ελληνική Επανάσταση του 1821, γεννημένος στο Σέχοβο (Ειδομένη) Παιονίας του νομού Κιλκίς. Υπήρξε πρωτεργάτης του ξεσηκωμού της γενέτειράς του.

## Βιογραφία
Γεννήθηκε στα τέλη του 18ου αιώνα στο Σέχοβο (Ειδομένη) Παιονίας του νομού Κιλκίς. Με την έναρξη της επανάστασης στρατολογήθηκε στα σώματα της γειτονικής Γευγελής που επέφεραν μεγάλες απώλειες στα Οθωμανικά στρατεύματα που έσπευσαν στην περιοχή. Μετά την καταστολή της εξέγερσης από τους Οθωμανούς και την καταστροφή του Σεχόβου (Ειδομένης), έσπευσε στον Όλυμπο ώστε να καταταχθεί στο σώμα του Μήτρου Λιακόπουλου που ξεκινούσε τότε για τη Χαλκιδική. Εκεί, τον Ιούλιο του 1821 συμμετείχε σε πολλές μάχες κατά των Τούρκων. Τον ίδιο μήνα έσπευσε και ο γενικός στρατηγός των Ολυμπιακών στρατευμάτων Διαμαντής Νικολάου. Ο Ζαφείριος Σταματιάδης συμμετείχε σε όλες τις εκστρατευτικές επιχειρήσεις του Διαμαντή Νικολάου σε Νάουσα, Κολινδρό, Καστανιά, Σκιάθο, Σκόπελο και Εύβοια. Συνέχισε τον αγώνα έως το 1823, χρονιά που ο Διαμαντής Νικολάου αποσύρθηκε στη Σκόπελο. Στη συνέχεια επέστρεψε στο κατεστραμμένο ήδη Σέχοβο, όπου χειροτονήθηκε ιερέας, τηρώντας την οικογενειακή παράδοση και εντρύφησε στην αναδιοργάνωση του χωριού.
 
Γιος του ήταν ο Μακεδονομάχος, παπα-Γεώργιος Σταματιάδης και εγγονός του, ο Μακεδονομάχος και δάσκαλος παπα-Ζαφείριος Σταματιάδης Παπαζαφειρίου.
## Πηγές
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 93

Κατηγορία:Αγωνιστές του 1821
Κατηγορία:Ιστορία του Κιλκίς
Πεδίο ροής

Στη μηχανική των ρευστών ονομάζεται **πεδίο ροής**, (flow field, ή field flow), ο χώρος εντός του οποίου κινείται ένα ρευστό.

Έτσι με τον όρο αυτό χαρακτηρίζεται συγκεκριμένη περιοχή του χώρου όπου σε κάθε σημείο αυτής κάθε φυσικό μέγεθος έχει ορισμένη τιμή, είτε σταθερή, είτε μεταβαλλόμενη στο χρόνο, που εκφράζεται με συνάρτηση. Για παράδειγμα έστω φυσικό μέγεθος Α, τότε το πεδίο αυτού εκφράζεται με τη συνάρτηση  **Α (x, y, z, t)**, όπου x,y,z, οι συντεταγμένες των σημείων του χώρου και t ο χρόνος (παρατήρησης).

## Διάκριση
Ανάλογα δε των φυσικών μεγεθών τα πεδία διακρίνονται αντίστοιχα σε 
# **βαθμωτά**, όπως για παράδειγμα το πεδίο της πυκνότητας, και σε
# **διανυσματικά**, π.χ. το πεδίο ταχύτητας. 
Υπενθυμίζεται ότι τα μεν βαθμωτά μεγέθη ορίζονται μόνο από την τιμή του μέτρου τους ενώ τα διανυσματικά για να ορισθούν απαιτείται εκτός του μέτρου τους, η διεύθυνση και η φορά τους.
* Όταν τα φυσικά μεγέθη ροής (πίεση, πυκνότητα, ταχύτητα κ.λπ)  δεν αλλάζουν σε κάθε σημείο με το χρόνο τότε η συγκεκριμένη ροή χαρακτηρίζεται **μόνιμη ροή**, και σε αντίθετη περίπτωση **μη μόνιμη ροή**.

## Απεικόνιση πεδίου
Στην επίλυση προβλημάτων ροής ρευστών, πολλές φορές καθίσταται χρήσιμη η γραφική απεικόνιση του πεδίου ροής. Οι γραμμές που μπορεί να βοηθήσουν στη απεικόνιση και κατ΄ επέκταση στη παρατήρηση του πεδίου ροής είναι η *τροχιά* (ενός σωματιδίου), (pathline - pL), η *γραμμή ροής* ή *ροϊκή γραμμή* (streamline stmL) και η *ινώδης φλέβα* (streakline - strL).
# Ως τροχιά (σωματιδίου) ορίζεται η διαδρομή που ακολουθεί ένα στοιχειώδες σωματίδιο του ρευστού εντός του πεδίου σε χρόνο t.
# Η γραμμή ροής, ή ροϊκή γραμμή ενός πεδίου ονομάζεται η γραμμή στην οποία εφάπτεται το διάνυσμα της ταχύτητας ενός σωματιδίου του ρευστού σε κάθε χρονική στιγμή.
# Η ινώδης φλέβα είναι η γραμμή επί της οποίας βρίσκονται όλα τα σωματίδια του ρευστού που προέρχονται από το ίδιο ορισμένο σημείο του πεδίου ροής.

## Βιβλιογραφία
* Σταμ. κ΄ Δημ. Αυλωνίτης "Μηχανική των Ρευστών" - Εκδόσεις ΙΩΝ, Αθήνα 2004.

Κατηγορία:Μηχανική ρευστών
Κατηγορία:Δυναμική ρευστών
Μυρόφυλλο Τρικάλων

Το **Μυρόφυλλο** (πρώην ονομασία Μυρόκοβο από το 1912 έως το 1928 όπου μετονομάστηκε) είναι ορεινός οικισμός των Τρικάλων στον Δήμο Πύλης.

## Γενικά στοιχεία
Το Μυρόφυλλο βρίσκεται στα νοτιοδυτικά σύνορα με την Περιφερειακή Ενότητα Άρτας και είναι χτισμένο σε υψόμετρο περίπου 750 μέτρων στις ανατολικές πλαγιές των Τζουμέρκων. Αποτελούσε έδρα της ομώνυμης κοινότητας που συστάθηκε το 1912 και διατηρήθηκε μέχρι τα τέλη του 2010. Ο πληθυσμός του είναι 173 κάτοικοι σύμφωνα με την απογραφή του 2011.  Το Μυρόφυλλο ονομαζόταν Μυρόκοβο μέχρι το 1928 οπότε πήρε το σημερινό του όνομα.μικρογραφία|αριστερά|Η πλατεία του Μυρόφυλλου

Το χωριό βρίσκεται σε δύσβατη και απομονωμένη περιοχή χαρακτηριστικό της οποίας είναι το ανώμαλο και σε πολλά σημεία απόκρημνο έδαφος. Τον Δεκέμβριο του 2010 λόγω έντονων βροχοπτώσεων στην περιοχή, παρασύρθηκε από τα ορμητικά νερά του πλημμυρισμένου Αχελώου η μοναδική γέφυρα που ένωνε τον οικισμό με τους νομούς Άρτας και Τρικάλων, με αποτέλεσμα να διακοπεί για ένα διάστημα η οδική σύνδεση του οικισμού με τις γύρω περιοχές.   
 
Στο Μυρόφυλλο πραγματοποιήθηκε τον Φεβρουάριο του 1944 η συνάντηση μεταξύ των εκπροσώπων των τριών σημαντικότερων αντιστασιακών οργανώσεων της Ελλάδας η οποία κατέληξε στη Συμφωνία της Πλάκας - Μυρόφυλλου.
## Παραπομπές


## Εξωτερικοί σύνδεσμοι
*Εξωραϊστικός σύλλογος Μυροφύλλου

Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Πανελλήνιο πρωτάθλημα κλειστού στίβου γυναικών

Το **Πανελλήνιο Πρωτάθλημα κλειστού στίβου γυναικών** είναι η μεγαλύτερη διοργάνωση κλειστού στίβου για τις γυναίκες στην Ελλάδα. Διεξάγεται κάθε χρόνο, κατά τις χειμερινές περιόδους, από το ΣΕΓΑΣ. Διοργανώνεται πάντα μαζί με το αντίστοιχο πρωτάθλημα των ανδρών.

Ξεκίνησε το 1986 από το Στάδιο Ειρήνης και Φιλίας, ένα χρόνο μετά το Ευρωπαϊκό πρωτάθλημα στο νεόκτιστο -τότε- φαληρικό στάδιο, η ανέγερση του οποίου αποφασίστηκε με στόχο να καλύψει τις ανάγκες της συγκεκριμένης διοργάνωσης και τις απαιτήσεις που προέκυπταν για την προετοιμασία των αθλητών/τριών μας, καθώς και την τέλεση αγώνων κατά τη χειμερινή περίοδο.

Μετά από 17 συνεχείς διοργανώσεις στο ΣΕΦ (1986 με 2002), το Πανελλήνιο Πρωτάθλημα μεταφέρθηκε το 2004 στο Κλειστό της Παιανίας, όπου και παρέμεινε μέχρι το 2011, ενώ δεν διεξήχθη το 2003.  Το 2012, για οικονομικούς λόγους επέστρεψε στο Στάδιο Ειρήνης και Φιλίας.

## Οι αγώνες

## Σύνολο πρωταθλημάτων ανά σύλλογο

## Σημειώσεις



Σ
Βίλχελμ Σπόνεκ

Ο **Καρλ Βίλχελμ Έπινγκεν Σπόνεκ** (δανέζικα: *Carl Wilhelm Eppingen Sponneck*, 16 Φεβρουαρίου 1815, Ringkøbing της Δανίας – 29 Φεβρουαρίου 1888), γνωστός στην Ελλάδα και ως **κόμης Σπόνεκ**, ήταν Δανός ευγενής, που διετέλεσε υπουργός Οικονομικών της Δανίας μεταξύ των ετών 1848 και 1854, μετά από επιτυχημένη καριέρα ως διευθυντής τελωνείων. Το 1863 συνόδευσε ως σύμβουλος τον βασιλιά Γεώργιο Α΄ στην Ελλάδα. Αποχώρησε από τη χώρα τον Φεβρουάριο του 1865, μετά από αντιδράσεις των Ελλήνων πολιτικών. Μετά την επιστροφή του στη Δανία ήταν διευθυντικό στέλεχος και μέλος διοικητικού συμβουλίου σε αρκετές εταιρείες (τράπεζα, ασφαλιστική εταιρεία, σιδηροδρομική εταιρεία).

Τον Μάιο 1841 παντρεύτηκε την Antoinette Siegfriede Lowzow (4 Ιουνίου 1818 - 28 Μαΐου 1883).

## Παραπομπές


## Πηγές
* Βιογραφία από το Δανέζικο Βιογραφικό Λεξικό (Dansk Biografisk Leksikon)

## Εξωτερικοί σύνδεσμοι
* 

Κατηγορία:Δανοί πολιτικοί
Κατηγορία:Δανοί ευγενείς
Ανδρέας Μαρτζώκης

Ο **Ανδρέας Μαρτζώκης** (Ζάκυνθος, 15 Ιουνίου 1849 - 1923) ήταν Έλληνας λόγιος και ποιητής. 

## Βιογραφικά στοιχεία
Ο Ανδρέας Μαρτζώκης γεννήθηκε στη Ζάκυνθο, γιος του ιταλικής καταγωγής Λουδοβίκου Μαρτζώκη και αδερφός του ποιητή Στέφανου Μαρτζώκη.

## Επιλεγμένα έργα
Έργα του είναι: «Δοκίμιον ιταλικών ποιημάτων εμμέτρως εξελληνισθέντων» (1874), «Νυκτολούλουδα», «Φλοίσβοι», «Γούμενος της Αναφωνήτρας», «Ο Πατέρας μου», «Πατρίς και καρδία», «Ο Διάκος», «Ο Κεφαλλωνίτης», «Η Καταστροφή της Μεσσήνης» , η νουβέλα "Νεγρονιά" και άλλα.

## Παραπομπές



Κατηγορία:Έλληνες λόγιοι του 19ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Γεώργιος Σταματιάδης

Ο **Γεώργιος Σταματιάδης Παπαζαφειρίου** (1825 - 1908) ή **Παπα-Γιώργης** ήταν Μακεδονομάχος από το Σέχοβο (Ειδομένη) Παιονίας του νομού Κιλκίς.
## Βιογραφία
Ο Γεώργιος Σταματιάδης γεννήθηκε στις αρχές του 19ου αιώνα στο Σέχοβο (Ειδομένη) Παιονίας του νομού Κιλκίς και ήταν γιος του αγωνιστή της Επανάστασης του 1821, Ζαφείριου Σταματιάδη. Υπήρξε ο πρωτεργάτης της Ελληνικής άμυνας στην Ειδομένη και στην ευρύτερη περιοχή της Παιονίας. Πρωτοστάτησε στην ίδρυση της τοπικής *Επιτροπής Εθνικής Άμυνας* που στόχο είχε την αντίσταση κατά των Βουλγάρων κομιτατζήδων που δρούσαν στην περιοχή.

Γιος του ήταν Μακεδονομάχος και δάσκαλος παπα-Ζαφείριος Σταματιάδης Παπαζαφειρίου και εγγονοί του οι επίσης Μακεδονομάχοι, Γεώργιος Σταματιάδης Παπαζαφειρίου (1869 - 1936) και ο δάσκαλος Γρηγόριος Σταματιάδης Παπαζαφειρίου. Απόγονος της οικογενείας είναι ο στρατιωτικός, αεροπόρος και λογοτέχνης Χρήστος Παπαζαφειρίου.

## Πηγές
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 93
* Η Πύλη των Λογοτεχνών, Χρήστος Παπαζαφειρίου
## Παραπομπές

Κατηγορία:Μακεδονομάχοι
Κατηγορία:Ιστορία του Κιλκίς
Ιωάννης Λοβέρδος

Ο **Ιωάννης Λοβέρδος** ήταν Έλληνας πρωτοπόρος επιστήμονας του 20ού αιώνα.

## Βιογραφία
Η καταγωγή του ήταν από την Κεφαλονιά. Αδέλφια του ήταν οι Διονύσιος και Σπυρίδων. Σπούδασε στη Γαλλία γεωπόνος μηχανικός.
Επέστρεψε στην Αθήνα και διορίστηκε διευθυντής της Γεωργικής Σχολής το 1893.

Παραιτήθηκε έναν χρόνο αργότερα και πήγε ξανά στο Παρίσι, όπου, το 1901, διορίστηκε Επιθεωρητής Γεωπόνος της Γεωργίας. Η Γαλλική Κυβέρνηση του ανέθεσε αποστολή προς μελέτη της κατάψυξης νωπών καρπών και προϊόντων. Αργότερα ίδρυσε δική του εταιρεία σφαγείων. Διετέλεσε το 1910 Γενικός Γραμματέας του "Διεθνούς Συνεργείου του Ψύχους" στο Παρίσι, στο οποίο έλαβαν μέρος 33 κράτη. Στον Λοβέρδο οφείλεται επίσης το "Β' Συνέδριο του Ψύχους" στη Βιέννη. Τιμήθηκε από τη Γαλλική Κυβέρνηση με τον *Ταξιάρχη της Αγροτικής Αξίας*. Πέθανε απρόοπτα τον Μάρτιο του 1912 νεώτατος. Η "Γαλλική εταιρεία του Ψύχους" ψήφισε να στηθεί η προτομή του στην αίθουσα των συνεδριάσεων και με δαπάνες της να ιδρυθεί συμβολικό μνημείο στο νεκροταφείο Pére Lachaise, όπου και ενταφιάστηκε.

## Συγγράμματα
Για τα επιστημονικά του έργα απέκτησε διεθνές επιστημονικό κύρος. Δημοσίευσε χιλιοσέλιδο έργο του «Το τεχνητόν ψύχος» στα Γαλλικά και το τρίτομο έργο του «Η κατασκευή σφαγείων».

## Πηγές
*  http://xantho.lis.upatras.gr/test2.php?art=26576

Κατηγορία:Έλληνες γεωπόνοι
Παναγιώτης Αραβαντινός

Ο **Παναγιώτης Αραβαντινός** (Πάργα 1809-1870), γνωστός και με το ψευδώνυμο **Θεσπρωτός**, ήταν Έλληνας λόγιος ιστοριοδίφης και συγγραφέας του 19ου αιώνα. 
## Βιογραφία
Γεννήθηκε το 1809 στην Πάργα της Ηπείρου. Ο πατέρας του ήταν ο καραβοκύρης Σταματέλος Α. Αραβαντινός, με απώτερη καταγωγή από την Κεφαλλονιά. Όταν, το 1819, οι Άγγλοι πούλησαν την Πάργα στον Αλή Πασά, η οικογένειά του εκπατρίστηκε μαζί με άλλους πρόσφυγες στην Κέρκυρα. Εκεί ο μικρός Παναγιώτης πήγε σχολείο στο «Ελληνικόν Φροντιστήριον» του Ανδρέα Ιδρωμένου, ενώ παρακολούθησε και μαθήματα στην Ακαδημία του Γκίλφορντ. Το 1824, εξαιτίας της πτώχευσης του πατέρα του, εγκαταστάθηκε στους Παξούς. Δίδαξε αρχικά στους Παξούς και αργότερα στην Πάργα, και έλαβε πρόσκληση το 1836 να γίνει διευθυντής του Ελληνικού Σχολείου των Ιωαννίνων. Ασχολήθηκε με μεγάλο πάθος στην έρευνα και μελέτη της ιστορίας και λαογραφίας της Ηπείρου, και έγινε ο ειδικότερος Ηπειρογράφος. Δημοσίευσε πάμπολλα δικά του κείμενα, ενώ άφησε και πλούσια συλλογή αδημοσίευτων μελετών.

Το 1838 παντρεύτηκε τη Βασιλική, κόρη του Δημητρίου Δεσίλα Πάντζα στην Πάργα και μαζί απέκτησαν μεγάλη οικογένεια. Γιοι τους ήταν ο μετέπειτα νομομαθής. δικαστικός και πολιτικός Σπυρίδων Αραβαντινός (1843-1906), ο μετέπειτα τραπεζίτης και βουλευτής Αττικοβοιωτίας Κωνσταντίνος Αραβαντινός (1846-1911), ο μετέπειτα ιατρός και μελετητής Αριστείδης Αραβαντινός (1852-1922) και ο μετέπειτα μουσικός και μονωδός Περικλής (Άραμις) Αραβαντινός (1859-1932).

## Εργογραφία
*«Χρονογραφία της Ηπείρου των τε όμορων Ελληνικών και Ιλλυρικών χωρών» έως το 1854 (δύο τόμοι), 1856 (περιγράφονται οι συγκρούσεις των Τουρκαλβανών και των Ελλήνων στις περιοχές γύρω από το Σούλι
* 
* 
*«Ηπειρώτικα τραγούδια, Συλλογή δημωδών ασμάτων», περιέχει και το δικό του ποίημα «Η αδελφική αγάπη»
*«Περιγραφή της Ηπείρου» τόμοι α-γ
*«Ιστορία της Ελληνικής παιδείας παρ' Έλλησιν» 
* 
*«Περί της αρχαίας χωρογραφίας της Ηπείρου», 1858
*«Περί του χρονικού της Ηπείρου», 1865 όπου χρησιμοποίησε το ψευδώνυμο «Παναγιώτης Θεσπρωτός»
*«Περί του Οσίου Νείλου του Εριχιώτου», 1865

μετά το θάνατό του δημοσιεύτηκαν τα έργα του:

*«Συλλογή δημωδών ασμάτων της Ηπείρου», 1880
*«Ιστορία του Αλή Πασά του Τεπελενλή», 1895
*«Μονογραφία περί Κουτσοβλάχων», 1905
*«Ηπειρωτικόν γλωσσάριον», 1909
*«Εκ των ανεκδότων έργων του Παναγιώτου Στ. Αραβαντινού»

## Πηγές
*  

## Αναφορές


Κατηγορία:Έλληνες λόγιοι του 19ου αιώνα
Κοινότητα Λάβδανης

Η **Κοινότητα Λάβδανης** ήταν κοινότητα του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα κοινοτικά διαμερίσματα της. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πωγωνίου. Βρισκόταν στα δυτικά του νομού, στα σύνορα με τον νομό Θεσπρωτίας. Η κοινότητα αποτελούνταν από δύο κοινοτικά διαμερίσματα και είχε συνολικό πληθυσμό 222 κατοίκους. Έδρα της κοινότητας ήταν το χωριό Λάβδανη.

Η κοινότητα περιλαμβάνει τα παρακάτω κοινοτικά διαμερίσματα και οικισμούς
: ** [[Κοινοτικό διαμέρισμα Λάβδανης Ιωαννίνων|Κ.δ. Λάβδανης]] ** [ 132 ]  
::* η Λάβδανη [ 39 ]  
::* το Βρίστοβο [ 51 ]  
::* η Κάτω Λάβδανη [ 42 ]  
: ** [[Κοινοτικό διαμέρισμα Διμοκορίου Ιωαννίνων|Κ.δ. Διμοκορίου]] ** [ 90 ]  
::* το Διμοκόριο [ 49 ]  
::* το Ψηλόκαστρο [ 41 ]

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Λαβδανης
Γερμανικό πρωτάθλημα ποδοσφαίρου ανδρών 1983-1984

Το πρωτάθλημα της περιόδου 1983-1984 ήταν το 21ο από την καθιέρωση της Μπουντεσλίγκα. Πρωταθλήτρια αναδείχθηκε η ΦφΜ Στουτγκάρδη, για 1η φορά από την καθιέρωση της Μπούντεσλιγκα το 1963 και 3η στην ιστορία της. Πρώτοι σκόρερ αναδείχθηκε ο Καρλ-Χάινς Ρουμενίγκε της Μπάγερν Μονάχου, με 26 γκολ.

## Βαθμολογία

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 1983-1984
Dinosaur Jr.

Οι **Dinosaur Jr.** είναι ένα συγκρότημα της εναλλακτικής ροκ μουσικής από το Άμχερστ της Μασαχουσέτης. Αρχικά ονομάζονταν *Dinosaur*, ωστόσο άλλαξαν το όνομά τους, εξαιτίας μήνυσης από ένα συγκρότημα που είχε ήδη το όνομα αυτό. Αποτελούνται από τους: Τζέι Μάσκις (κιθάρα), Λου Μπάρλοου (ηλεκτρικό μπάσο) και Μερφ (πραγματικό όνομα: Έμετ Τζέφερσον Μέρφι III, ντραμς). Ο ήχος τους χαρακτηρίζεται από τα σόλο του κιθαρίστα Μάσκις και την παραμόρφωση του ήχου της κιθάρας. Ήταν ένα από τα συγκροτήματα που επηρέασαν περισσότερο τον ήχο της εναλλακτικής ροκ κατά τη δεκαετία του 1990.

## Ιστορία
Οι Τζέι Μάσκις και Λου Μπάρλοου ήταν μέλη του συγκροτήματος Deep Wound που δημιουργήθηκε το 1982 και διαλύθηκε το 1984. Ένα από τα μέλη του συγκροτήματος αυτού, ο Τζέραρντ Κόσλοϊ, ύστερα από τη διάλυση του συγκροτήματος, ίδρυσε την δισκογραφική εταιρία *Homestead Records*, με την οποία υπέγραψαν αργότερα οι Dinosaur Jr. Το συγκρότημα που ιδρύθηκε από τους Τζέι Μάσκις και Λου Μπάρλοου, μαζί με τον Μερφ, ονομάστηκε αρχικά Mogo και έδωσε την πρώτη του συναυλία στο Πανεπιστήμιο της Μασαχουσέτης στο Άμχερστ. Ο πρώτος δίσκος του συγκροτήματος, Dinosaur, κυκλοφόρησε το 1985, συνδυάζοντας πολλά και ετερόκλητα στοιχεία από διάφορα μουσικά είδη, όπως η hardcore, το μέταλ, η κάντρι και η φολκ. Μετά την κυκλοφορία του δίσκου, το συγκρότημα έδωσε συναυλίες στη Νέα Υόρκη, όπου το, τότε, δημοφιλές συγκρότημα Sonic Youth, αν και αρχικά δεν εντυπωσιάστηκε ιδιαίτερα από τους Dinosaur Jr., αργότερα τους προσέγγισε, ξεκινώντας μια μακροχρόνια συνεργασία. Το 1987, κυκλοφορεί ο δίσκος *You're Living Over Me*, ο οποίος ηχογραφήθηκε με την συνεργασία του παραγωγού των Sonic Youth, ενώ έγινε ιδιαίτερα δημοφιλής στους κύκλους της Ίντι ροκ. Αμέσως μετά την κυκλοφορία του δίσκου, το συγκρότημα δέχτηκε μήνυση από το συγκρότημα The Dinosaurs (το οποίο δημιουργήθηκε από πρώην μέλη διαφόρων συγκροτημάτων) επειδή, σύμφωνα με αυτούς, πήραν το όνομα του συγκροτήματός τους. Έτσι, το συγκρότημα άλλαξε το όνομά του σε Dinosaur Jr. Το συγκρότημα κυκλοφόρησε τον τρίτο του δίσκο το 1988 με τίτλο *Bug*, ο οποίος έφτασε στο #1 των τσαρτς για δίσκους από ανεξάρτητες δισκογραφικές εταιρίες. Το 1990, ο Λου Μπάρλοου αποχώρησε από το συγκρότημα εξαιτίας διαφωνιών του με τον Τζέι Μάσκις. Το 1990, το συγκρότημα υπέγραψε συμβόλαιο με την Sire Records και το 1991 κυκλοφόρησε τον πρώτο του δίσκο στην εταιρία αυτή με τίτλο *Green Mind*. Ο επόμενος δίσκος τους, *Where You Been* έφτασε το Top 10 της Μεγάλης Βρετανίας και το Top 50 των Ηνωμένων Πολιτειών. Το συγκρότημα διαλύθηκε το 1997 και επανενώθηκε το 2005, με την επιστροφή του Μπάρλοου στο μπάσο. Έκτοτε συνεχίζει να εμφανίζεται ζωντανά και έχει κυκλοφορήσει τρεις δίσκους, τα *Beyond* (2007), *Farm* (2009) και *I bet on sky* (2012).

## Δισκογραφία
* *Dinosaur* (1985)
* *You're Living All Over Me* (1987)
* *Bug* (1988)
* *Green Mind* (1991)
* *Whatever's Cool With Me* (1991)
* *Where You Been* (1993)
* *Without a Sound* (1994)
* *Hand It Over* (1997)
* *Beyond* (2007)
* *Farm* (2009)
*  *I bet on sky* (2012)

## Εξωτερικοί σύνδεσμοι

* Έπίσημη σελίδα

Κατηγορία:Μουσικά τρίο
Κατηγορία:Αμερικανικά indie rock συγκροτήματα
Πανελλήνιο πρωτάθλημα κλειστού στίβου ανδρών 2010

Το Πανελλήνιο πρωτάθλημα κλειστού στίβου ανδρών 2010, διοργανώθηκε στις 27 και 28 Φεβρουαρίου στο κλειστό Παιανίας μαζί με το αντίστοιχο των γυναικών και το πρωτάθλημα συνθέτων αγωνισμάτων. Από το έτος αυτό αφαιρέθηκε από το αγωνιστικό πρόγραμμα η σκυταλοδρομία 4Χ400μ. Πρωταθλητής αναδείχθηκε για πρώτη φορά στην ιστορία του ο '''Ολυμπιακός Πειραιά''' τερματίζοντας το μακροχρόνιο σερί τίτλων του Πανελληνίου που κρατούσε από το 1995.

## Νικητές
 

## Ομαδική βαθμολογία

Βαθμολογήθηκαν συνολικά 49 σύλλογοι.

## Πηγές
*ΑΡΧΕΙΟ ΣΕΓΑΣ.

Κλειστου στιβου ανδρων
Κατηγορία:Στίβος το 2010
Κατηγορία:Αθλητισμός στην Παιανία
C3H4O2

Ο μοριακός τύπος **C<sub>3</sub>H<sub>4</sub>O<sub>2</sub>** (με μοριακή μάζα 72,06 amu), που αντιστοιχεί σε βαθμό ακορεστότητας 2, μπορεί να αναφέρεται στα ακόλουθα 43 ισομερή θέσης (σημείωση: συμπεριλαμβάνονται και ασταθείς ενώσεις):

## Καρβοξυλικά οξέα και εστέρες (οι τελευταίοι μαζί με τις λακτόνες)
# Προπενικό οξύ ή **ακρυλικό οξύ,** με ημισυντακτικό τύπο **CH<sub>2</sub>=CHCOOH**.
# Μεθανικός βινυλεστέρας, με ημισυντακτικό τύπο **HCOOCH=CH<sub>2</sub>**.
# α-προπιολακτόνη ή **μεθυλοξιρανόνη**, με γραμμικό τύπο 60x60εσ.
# β-προπιολακτόνη ή 2-**οξετανόνη**, με γραμμικό τύπο 60x60εσ.

## Άκυκλες αλδεΰδες, κετόνες (και κετένες)
# Μεθοξυαιθενόνη, με ημισυντακτικό τύπο **CH<sub>3</sub>OCH=C=O**.
# Προπανοδιάλη ή **μηλονοδιαλδεΰδη,** με ημισυντακτικό τύπο **HCOCH<sub>2</sub>CHO**.
# **Οξοπροπανάλη** ή μεθυλογλυοξάλη,  με ημισυντακτικό τύπο **CH<sub>3</sub>COCHO**.
# 2-υδροξυπροπενόνη, με ημισυντακτικό τύπο **CH<sub>3</sub>C(OH)=C=O**.
# 3-υδροξυπροπενόνη, με ημισυντακτικό τύπο **HOCH<sub>2</sub>CH=C=O**.
# 2-υδροξυπροπενάλη, με ημισυντακτικό τύπο **CH<sub>2</sub>=C(OH)CHO**.
# 3-υδροξυπροπενάλη με ημισυντακτικό τύπο **HOCH=CHCHO**, σε δύο (2) γεωμετρικά ισομερή.

## Αλειφατικά υπεροξείδια
# Προπενυλυδροϋπεροξείδιο, με ημισυντακτικό τύπο CH3CH=CHO2H, σε δύο (2) γεωμετρικά ισομερή.
# Ισοπροπενυλυδροϋπεροξείδιο, με ημισυντακτικό τύπο CH3C(O2H)=CH2.
# Αλλυλυδροϋπεροξείδιο, με ημισυντακτικό τύπο CH2=CHCH2O2H. 
# Βινυλομεθυλυπεροξείδιο, με ημισυντακτικό τύπο CH2=CHO2CH3.

## Άκυκλες αλκοόλες

### Διόλες
# Προπινο-1,1-διόλη, με ημισυντακτικό τύπο **HC &equiv; CCH(OH)<sub>2</sub>**.
# Προπινο-1,3-διόλη, με ημισυντακτικό τύπο **HOCH<sub>2</sub>C &equiv; COH**.
# Προπαδιενο-1,1-διόλη, με ημισυντακτικό τύπο **CH<sub>2</sub>C=C=C(OH)<sub>2</sub>**.
# Προπαδιενο-1,3-διόλη, με ημισυντακτικό τύπο **HOCH=C=CHOH**, σε δύο (2) οπτικά ισομερή.
# Μεθοξυαιθινόλη, με ημισυντακτικό τύπο **CH<sub>3</sub>OC &equiv; CH.**
# Αιθινοξυμεθανόλη, με ημισυντακτικό τύπο **ΗC &equiv; COCH<sub>2</sub>OH**.

## Κυκλικές ενώσεις (εκτός λακτονών)

### Ισοκυκλικές
# Κυκλοπροπενο-1,1-διόλη 
# Κυκλοπροπ-1-εν-1,2-διόλη, σε δύο (2) γεωμετρικά ισομερή.
# Κυκλοπροπ-2-εν-1,2-διόλη, σε δύο (2) γεωμετρικά ισομερή.
# Υδροξυκυκλοπροπανόνη.
# Κυκλοπροπυλυδροϋπεροξείδιο.

### Ετεροκυκλικές
# 3-οξετανόνη, με γραμμικό τύπο 61x61εσ.
# 1,2-διοξόλιο.
# 1,3-διοξόλιο.
# (1,2),(1,3)-διεποξυπροπάνιο
# Μεθυλοδιοξετένιο
# Μεθυλενο-1,2-διοξετάνιο
# Μεθυλενο-1,3-διοξετάνιο
# 1,2-επιδιοξυκυκλοπροπάνιο.
# (1,2),(1,2)-διεποξυπροπάνιο 
# Αιθυλιδενοδιοξιράνιο
# Βινυλοδιοξιράνιο
# 2-οξετεν-2-όλη
# 3-οξετεν-2-όλη
# Οξετεν-3-όλη
# 1,2-εποξυκυκλοπροπανόλη 
# 2,3-εποξυκυκλοπροπανόλη.
# 3-μεθυλοξιρενόλη
# Μεθυλενοξιρανόλη
# Οξιρανυλιδενομεθανόλη
# Οξιρενυλομεθανόλη
# Μεθοξυοξιρένιο

Κατηγορία:Αποσαφηνίσεις χημικών τύπων
Προσιμιίδες

[thumb|right|200px|Ο [λεμούριος με δακτυλιδωτή ουρά (*Lemur catta*) ανήκει στην ομάδα Προσιμιίδες και συγκεκριμένα στην οικογένεια Λεμουρίδες.]]

**Προσιμιίδες** () ή **Προπίθηκοι** ονομάζεται η ομάδα θηλαστικών που περιλαμβάνει όλα τα πρωτεύοντα που δεν είναι μαϊμούδες ή πίθηκοι. Αυτά μεταξύ άλλων, είναι οι λεμούριοι, τα άι-άι, οι γαλάγοι (ημιπίθηκοι) και οι τάρσιοι. Θεωρείται πως έχουν πιο πρωτόγονα χαρακτηριστικά από αυτά των μαϊμούδων και των πιθήκων. Οι προσιμιίδες είναι τα μόνα πρωτεύοντα που είναι ενδημικά στη Μαδαγασκάρη, και συναντώνται επίσης στην Ασία και την Αφρική. Με εξαίρεση του τάρσιους, όλα τα μέλη των σωζόμενων προσιμιίδων ανήκουν στην υποτάξη Στρεψίρρινοι. Επειδή οι τάρσιοι, και μερικά άλλα αφανισμένα μέλη των προσιμιίδων μοιράζονται έναν κοινό πρόγονο με τις μαϊμούδες και τους πιθήκους, οι προσιμιίδες ανήκουν σε μία παραφυλετική ομάδα και όχι σε έναν κλάδο.

## Ταξινομία
Οι προσιμιίδες θεωρούνταν μέχρι πρότινος ξεχωριστή υποτάξη της τάξης των Πρωτευόντων (υποτάξη **Προσίμιοι**). Αποδείχτηκε όμως πως αποτελούν παραφυλετική ομάδα, δηλαδή ο τελευταίος κοινός πρόγονος των προσιμιίδων ήταν προσιμιίδης αλλά είχε μη-προσιμιίδες απογόνους (μαϊμούδες, πιθήκους). Στη συνέχεια ακολουθεί λίστα με τις διαιρέσεις σε τάξεις και οικογένειες των Πρωτευόντων στις οποίες οι προσιμιίδες διακρίνονται με **έντονα** γράμματα.

* Τάξη Πρωτεύοντα
** **Υποτάξη [[Στρεψίρρινοι]]** (*Strepsirrhini*): όλες οι προσιμιίδες εκτός από τους τάρσιους
*** **Ανθυποτάξη [[Λεμούριος|Λεμουρόμορφα]]** (*Lemuriformes*)
**** **Οικογένεια [[Χειρογαλεΐδες]]** (*Cheirogaleidae*): λεμούριοι νάνοι και λεμούριοι ποντικοί
**** **Οικογένεια [[Άι-άι|Δωβεντονιίδες]]** (*Daubentoniidae*): άι-άι
**** **Οικογένεια [[Λεμουρίδες]]** (*Lemuridae*): λεμούριοι
**** **Οικογένεια [[Λεπιλεμουρίδες]]** (*Lepilemuridae*): παιχνιδιάρηδες λεμούριοι
**** **Οικογένεια [[Ιντριίδες]]** (*Indriidae*): μαλλιαροί λεμούριοι και συγγενείς
*** **Ανθυποτάξη [[Λορισόμορφα ]]** (*Lorisiformes*)
**** **Οικογένεια [[Λορισίδες]]** (*Lorisidae*) : λορίς, πότος και συγγενείς
**** **Οικογένεια [[Γαλαγίδες]]** (*Galagidae*): γαλάγος
** Υποτάξη Απλόρρινοι (*Haplorrhini*): τάρσιοι, μαϊμούδες και πίθηκοι
*** **Ανθυποτάξη [[τάρσιος|Ταρσιόμορφα]]** (*Tarsiiformes*)
**** **Οικογένεια [[τάρσιοις|Ταρσιίδες]]** (*Tarsiidae*): τάρσιοι
*** Ανθυποτάξη Σιμιόμορφα (*Simiiformes*)
**** Μικροτάξη Πλατύρρινοι: Μαϊμούδες του Νέου Κόσμου (5 οικογένειες)
**** Μικροτάξη Κατάρρινοι: άνθρωποι και άλλα πρωτεύοντα του Παλαιού Κόσμου (3 οικογένειες)

## Δείτε επίσης
* Ταξινομία των λεμούριων

Κατηγορία:Πρωτεύοντα
Χρήστος Πρωτόπαπας

Ο **Χρήστος Πρωτόπαπας** είναι Έλληνας συνδικαλιστής και πολιτικός.

## Βιογραφικό
Γεννήθηκε το 1956 στα Χανιά. Σπούδασε Διοίκηση Επιχειρήσεων στην ΑΣΟΕΕ. Από το 1978 ήταν υπάλληλος της Εθνικής Τράπεζας.

Είχε αναπτύξει έντονη συνδικαλιστική δράση από τα φοιτητικά του χρόνια, με αποκορύφωμα την εκλογή του ως Πρόεδρος της ΓΣΕΕ στο διάστημα 1993-1996.

Εξελέγη Βουλευτής Β' Αθηνών με το ΠΑΣΟΚ το 1996 και επανεξελέγη το 2000, 2004 και 2009. Διατέλεσε Υφυπουργός Εργασίας & Κοινωνικών Ασφαλίσεων στο διάστημα 1996-2001 και Υπουργός Τύπου & Μέσων Μαζικής Ενημέρωσης στο διάστημα 2001-2004. Από τον Οκτώβριο 2010 ήταν πρόεδρος της εξεταστικής επιτροπής της Βουλής για το σκάνδαλο των ομολόγων. Στις Ελληνικές βουλευτικές εκλογές Μαΐου 2012 απέτυχε να εκλεγεί βουλευτής.

Είναι παντρεμένος με τη Σοφία Κάντα με την οποία απέκτησε δύο παιδιά.

## Παραπομπές


## Πηγές
* Προσωπική ιστοσελίδα του Χρήστου Πρωτόπαπα
* Βιογραφικό του Χρήστου Πρωτόπαπα στην Ελευθεροτυπία

Κατηγορία:Έλληνες συνδικαλιστές
Κατηγορία:Έλληνες υπουργοί Τύπου και Μέσων Μαζικής Ενημέρωσης
Κατηγορία:Έλληνες υφυπουργοί Εργασίας και Κοινωνικών Ασφαλίσεων
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κάντια Αργολίδας

Η **Κάντια** είναι παραθαλάσσιο χωριό του νομού Αργολίδας, χτισμένο στις ακτές του Αργολικού κόλπου, στη διαδρομή μεταξύ Ιρίων και Δρέπανου. Διοικητικά ανήκει στον δήμο Ναυπλιέων και σύμφωνα με την απογραφή του 2021 ο πληθυσμός της ανέρχεται στους 291 κατοίκους.

Στην Κάντια βρίσκεται μια από τις μεγαλύτερες παραλίες της Αργολίδας.

## Γενικά και ιστορικά στοιχεία
Ο οικισμός χτίστηκε λίγο μετά τη δημιουργία του ελληνικού κράτους από Αρκάδες και πρόσφυγες από την Κρήτη. Έλαβε το όνομά του από την ονομασία με την οποία ήταν γνωστό το Ηράκλειο κατά την περίοδο της Βενετοκρατίας. Σημαντικό αξιοθέατο της περιοχής είναι ο πύργος της Κάντιας, γνωστός και ως *πύργος του Αγά*, που κατά την περίοδο της Τουρκοκρατίας αποτελούσε κατοικία ντόπιου Οθωμανού αξιωματούχου. Παράλληλα στον γειτονικό λόφο της Αγίας Ελεούσας έχουν βρεθεί ερείπια της μυκηναϊκής εποχής. Το χωριό διαθέτει ομώνυμη παραλία.

Ο Γάλλος περιηγητής Φρανσουά Πουκεβίλ την αναφέρει ως *Candia* στο «Ταξίδι στην Ελλάδα» (*Voyage dans la Grece,* *V-234*) να υπάγεται διοικητικά στην Επαρχία Ναυπλίου (*Nauplie*) με συνολικό πληθυσμό: 15. Ο Άγγλος περιηγητής Ουίλιαμ Ληκ την αναφέρει ως *Kándia* *(Pel. 292..).* Στην Εκστρατεία του Μοριά καταγράφεται με την ονομασία *Kandia* να υπάγεται στην Επαρχία Ναυπλίου *(Nauplie)* με συνολικό πληθυσμό: 25.

Διοικητικά υπαγόταν μέχρι το 1997 στην κοινότητα Ιρίων της επαρχίας Ναυπλίας και στη συνέχεια υπήχθη στον καποδιστριακό δήμο Ασίνης. Από το 2011 υπάγεται στο δήμο Ναυπλιέων.

## Αξιοθέατα
αριστερά|μικρογραφία|Το Πυργόσπιτο στην Κάντια

### Ο Πύργος του Αγά
Πρόκειται για παραδοσιακό πυργόσπιτο στον άνω οικισμό που φανερώνει την αρχή κατοίκησης στην περιοχή. Το πυργόσπιτο χρονολογείται  στα τέλη της  ελληνικής επαναστάσεως και στέγαζε την οικία του Κάντια Αγά. Επίσης υπάρχει και η Παναγία Ελεούσα.

## Οικονομία
Στη περιοχή της Κάντιας καλλιεργείται η Αγκινάρα Κάντιας, Ιρίων. Η πρώτη συστηματική καλλιέργεια της αγκινάρας στη περιοχή καθορίζεται μετά το δεύτερο παγκόσμιο πόλεμο μεταξύ  1946 - 1947.

## Πληθυσμός
μικρογραφία|Γενική άποψη του ανατολικού τμήματος της παραλίας της Κάντιας, Αύγουστος 2020
Η Κάντια είχε σταθερό πληθυσμό μεταξύ του 1879 και του 1940 (με εξαίρεση το 1889 και 1896) όμως μεταπολεμικά γνώρισε σημαντική πληθυσμιακή αύξηση που συνεχίζει μέχρι σήμερα. 

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Φοιτητήριο Ιωαννίνων

Το **Φοιτητήριο** ήταν ιστορική Ελληνική σχολή στα Ιωάννινα. Ιδρύθηκε το 1282 από τον Μιχαήλ Φιλανθρωπινό Οικονόμο στη Μονή του Σπανού, στο νησί των Ιωαννίνων. Διευθυντές της Σχολής υπήρξαν διάφορα μέλη της γενιάς των Φιλανθρωπινών, οι οποίοι χρημάτισαν ηγούμενοι και διδάσκαλοι συγχρόνως. Η σχολή έπαψε να λειτουργεί το 1756.
## Διδάσκαλοι της Σχολής
Στην σχολή αυτή δίδαξαν διαδοχικά οι εξής λόγιοι:
* 1505 ο ηγούμενος της Μονής, αγνώστου ονόματος
* 1532 Νεόφυτος Φιλανθρωπινός
* 1534 Ματθαίος Φιλανθρωπινός
* 1542 ο Σακελλάριος της Μητρόπολης Ιωαννίνων
* Ιωάσαφ Φιλανθρωπινός
* 1642 Ιωάννης Φιλανθρωπινός

## Αξιόλογοι μαθητές της σχολής
Στην σχολή αυτή φοίτησαν και αναδείχτηκαν αργότερα αξιομνημόνευτοι άνδρες της εποχής τους:
* Πρόκλος μοναχός, συντάκτης του Χρονικού των Ιωαννίνων 
* Κομνηνός μοναχός
* Μακάριος ο Φιλανθρωπινός 
* Θεοφάνης και Νεκτάριος Αψαράδες
* Νήφων Μεταξάς, Μητροπολίτης Ιωαννίνων
* Παρθένιος ο μικρός
## Πηγές
*  

Κατηγορία:Εκπαιδευτικά ιδρύματα στα Ιωάννινα
Κατηγορία:Ελληνικά σχολεία κατά την Τουρκοκρατία
Υπουργείο Τύπου και Μέσων Μαζικής Ενημέρωσης

Το **Υπουργείο Τύπου και Μέσων Μαζικής Ενημέρωσης** (συντομογραφημένος τίτλος: **Υπουργείο Τύπου και Μ.Μ.Ε.**) ήταν ελληνικό Υπουργείο που υπήρξε για δέκα χρόνια στο διάστημα 1994-2004.

Συνεστήθη το 1994 με το Π.Δ 181/1994, όταν η Γενική Γραμματεία Τύπου και Πληροφοριών του Υπουργείου Προεδρίας της Κυβέρνησης συγκροτήθηκε σε Υπουργείο.

Καταργήθηκε το 2004 με τον Ν. 3242/2004 και οι αρμοδιότητές του μεταφέρθηκαν στον Πρωθυπουργό με τη σύσταση δύο Γενικών Γραμματειών: της Γενικής Γραμματείας Επικοινωνίας και της Γενικής Γραμματείας Ενημέρωσης.

## Υπουργοί Τύπου και Μέσων Μαζικής Ενημέρωσης

## Εξωτερικοί σύνδεσμοι
Επίσημος ιστότοπος του πρώην Υπουργείου Τύπου και Μ.Μ.Ε.

## Αναφορές


Τυπου και Μεσων
Τυπου και μεσων